แฟนผมเคยเมนไม่มาสามเดือน แต่หลังจากนั้นก็มา แต่ตอนนี้สามเดือนแล้วเมนยังไม่มาเลยครับ เรามีอะไรกันตั้งแต่ปีใหม่ แต่ใช้ถุงยางครับ ผมอยากทราบว่าแฟนผมจะเป็นอะไรไหมครับ ขอบครับ
สวัสดีค่ะ การมีเพศสัมพันธ์หากใช้ถุงยางอนามัยป้องกันขณะมีเพศสัมพันธ์ ถุงยางไม่ขาด ไม่รั่ว และใส่ตลอดการมีเพศสัมพันธ์ โอกาสตั้งครรภ์มีน้อยมากๆ น้อยกว่า 2% ค่ะการที่ประจำเดือนไม่มา อาจจะมีสาเหตุอื่นๆนอกเหนือจากการตั้งครรภ์ได้เช่น ถุงน้ำหลายใบในรังไข่ ฮอร์โมนจากกรังไข่ที่ไม่สมดุล พังผืดมดลูก ผนังมดลูกบาง ผลข้างเคียงจากการใช้ยาคุมหรือยาที่มีส่วนประกอบของฮอร์โมน โรคไทรอยด์ทำงานผิดปกติ เป็นต้นอาจซื้อชุดตรวจครรภ์ทางปัสสาวะมายืนยันเองเบื้องต้นก่อน ให้ผลบวกได้ตั้งแต่ 10-14 วันหลังปฏิสนธิ และอาจจะไปยืนยันที่รพ.ร่วมกับหาสาเหตุอื่นๆดังกล่าวไปร่วมด้วยหากไม่ได้มีการตั้งครรภ์ค่ะ